### APSTIPRINĀTI

ar Kuldīgas novada Domes

27.03.2025. lēmumu

(prot. Nr.4., p.\_\_\_.)

Kustamās mantas –

transportlīdzekļa **OPEL ZAFIRA**

izsoles noteikumi

# I. VISPĀRĪGIE NOTEIKUMI

1. Izsoles noteikumi (turpmāk tekstā – noteikumi) paredz kārtību, kādā organizējama kustamās mantas – *Opel Zafira,* valsts reģistrācijas numurs GV 4428, pirmā reģistrācija veikta 2008., šasijas Nr. W0L0AHM757G171843, reģistrācijas apliecības Nr. AF 3980468atsavināšana, atbilstoši Publiskas personas mantas atsavināšanas likumam.
2. Izsoli organizē Kuldīgas novada domes Izsoļu komisija.
3. Izsoles veids – **rakstiska izsole ar augšupejošu soli,** kas nav zemāka par izsoles sākumcenu.
4. Kustamā manta tiks pārdota izsoles dalībniekam, kas piedāvās visaugstāko cenu.
5. Izsoles vieta un laiks – izsole notiks **2025. gada 28.aprīlis pulksten 13:00** Kuldīgas novada pašvaldības Mazajā zālē, Baznīcas iela 1, Kuldīgā (ievērojot normatīvo aktu prasības, kas nosaka klātienes pasākumu kārtību).
6. Izsoles dalībnieku reģistrācija un piedāvājumu pieņemšana tiks veikta no sludinājuma publikācijas brīža pašvaldības mājaslapā internetā un pašvaldības bezmaksas izdevumā „Kuldīgas novada vēstis”, līdz **2025. gada 28.aprīļa plkst. 12.00.** Reģistrāciju veic katru darba dienu no plkst. 9.00-16.00 vai iepriekš vienojoties pa tālruni 63322469.

**II. ZIŅAS PAR IZSOLĒ PIEDĀVĀTO KUSTAMO MANTU**

1. Izsolē tiek piedāvāts transportlīdzeklis – transportlīdzeklis*Opel Zafira,* valsts reģistrācijas numurs GV 4428, pirmā reģistrācija veikta 2008., šasijas Nr. W0L0AHM757G171843, reģistrācijas apliecības Nr. AF 3980468.
2. Kustamās mantas izsoles sākumcena – **430.00 EUR (četri simti trīsdesmit *euro*, 00 centi), neskaitot PVN.**
3. Izsoles dalībnieka reģistrācijas maksas apmērs – **15,00 EUR**.

**III. IZSOLES DALĪBNIEKU REĢISTRĒŠANAS KĀRTĪBA**

1. Izsoles dalībnieku reģistrācija notiek Kuldīgas novada pašvaldībā, Baznīcas ielā 1, Kuldīgā, 1. stāvā, apmeklētāju pieņemšanas un informēšanas centrā.
2. Reģistrācijas maksa un drošības nauda (nodrošinājums) jāieskaita Kuldīgas novada pašvaldības pamatbudžeta kontā: **Kuldīgas novada pašvaldība, reģ. Nr. 90000035590, SEB banka Kuldīgas filiāle, kods UNLALV2X, konts LV26UNLA0011001130401** ar attiecīgu norādi, lai **maksājums būtu identificējams**.
3. Lai reģistrētos par izsoles dalībnieku, pretendentam noteiktajā laikā jāiesūta vai jāiesniedz (ja vien normatīvie akti to pieļauj) **maksājuma dokumenti** par reģistrācijas maksas samaksu **un slēgta aploksne** *(ar atzīmi, kurai izsolei to iesniedz)*, kurā ievietots **cenas piedāvājumu**, un **pieteikums -** kurā pretendents norāda vārdu/uzvārdu vai nosaukumu, adresi, norēķinu konta numuru kredītiestādē, piedāvājuma iesniegšanas laiku, kā arī apliecina piekrišanu izsoles noteikumiem. Piesakoties klātienē **jāuzrāda** šādi dokumenti:
   1. Fiziskām personām - personu apliecinošs dokuments;
   2. Juridiskām personām - ja juridisku personu nepārstāv paraksttiesīgā amatpersona – jāuzrāda juridiskas personas izdota pilnvara.
   3. maksājuma dokumenti par drošības naudas un reģistrācijas maksas samaksu.
4. Izsoles dalībniekus reģistrē uzskaites žurnālā, kurā jānorāda šādas ziņas:
   1. izsoles objekts;
   2. izsoles dalībnieka kārtas numurs;
   3. fiziskām personām – izsoles dalībnieka vārds, uzvārds, personas kods, adrese;
   4. juridiskām personām – juridiskās personas pilns nosaukums, adrese, reģistrācijas Nr., pārstāvja (pilnvarotās personas) vārds, uzvārds, personas kods, kontakttālrunis;
   5. atzīme par drošības naudas un reģistrācijas maksas samaksu.
5. Persona, kura reģistrē pretendentus, klātienē izsniedz reģistrētajam izsoles dalībniekam reģistrācijas apliecību saskaņā ar uzskaites žurnālā minētiem datiem.
6. Komisijai un personai, kas reģistrē izsoles dalībniekus, nav tiesību iepazīstināt fiziskās un juridiskās personas ar ziņām par citiem izsoles dalībniekiem.

# IV. IZSOLES NORISE

1. Izsoles vadītājs atklāj izsoli, raksturo pārdodamo objektu un paziņo izsolāmā objekta sākumcenu.
2. Izsoles vadītājs **atver slēgtās aploksnēs iesniegtos piedāvājumus un izsoles komisijas locekļi parakstās uz tiem**. Mutiskie piedāvājumi rakstiskā izsolē ir aizliegti.
3. Pēc aplokšņu atvēršanas izsoles komisija no iesniegtajiem piedāvājumiem sastāda piedāvāto cenu sarakstu, atraida nederīgos piedāvājumus, atzīmējot to izsoles protokolā, un, ja nav šaubu, nosauc visaugstāko cenu un personu, kas to nosolījusi un paziņo par izsoles pabeigšanu. Par to tiek sastādīts protokols.
4. Ja pēc visu aplokšņu atvēršanas izrādās, ka vairāki izsoles dalībnieki piedāvājuši vienādu augstāko cenu, Izsoļu komisija turpina izsoli, pieņemot rakstiskus piedāvājumus no personām, kuras piedāvājušas vienādu augstāko cenu. Ja izsoles dalībnieki nepiedalās sēdē, Izsoļu komisija lemj par izsoles turpināšanas kārtību starp augstākās cenas nosolītājiem.
5. Izsoles dalībnieks, kurš ir nosolījis visaugstāko cenu, ja tas piedalās izsolē, ar savu parakstu apliecina protokolā norādītās cenas atbilstību nosolītajai cenai.
6. Ja nosolītājs noteiktā termiņā nesamaksā nosolīto cenu, tad viņš zaudē tiesības uz nosolīto objektu.
7. Izsole uzskatāma par nenotikušu, ja neviens nav reģistrējies par izsoles dalībnieku.
8. Sūdzības par izsoles komisijas darbībām un izsoles norisi iesniedzamas Kuldīgas novada domei.

# V. IZSOLES REZULTĀTU APSTIPRINĀŠANA

1. Pēc izsoles, Izsoļu komisijas locekļi apstiprina izsoles rezultātus un izsoles protokolu ar saviem parakstiem atbilstoši Publiskas personas mantas atsavināšanas likuma 10.panta pirmajai daļai.
2. Izsoles protokolu sagatavo 3 eksemplāros (pa vienam - objekta nosolītājam, izsoles komisijai, domei).
3. 5 (piecu) darba dienu laikā pēc izsoles, mantas nosolītājs veic visus maksājumus par nosolīto mantu *euro*.
4. Ja nosolītājs noteiktajā laikā nav samaksājis nosolīto cenu, nākamajam izsoles dalībniekam, kas piedāvājis augstāko cenu, ir tiesības 2 nedēļu laikā paziņot izsoles rīkotājam par izsoles objekta pirkšanu par paša nosolīto augstāko cenu.
5. Nokavējot noteikto samaksas termiņu, nosolītājs zaudē samaksāto drošības naudu.
6. Septiņu darba dienu laikā pēc maksājumu nokārtošanas tiek sagatavots pirkuma līgums un pēc tā noslēgšanas, nosolītā manta ar nodošanas pieņemšanas aktu tiek nodota pircējam.

Kuldīgas novada domes priekšsēdētāja I. Astaševska